ביולוגיה ימית

פרק זה לוקה בחסר. אנא תרמו לוויקיפדיה והשלימו אותו. ביולוגיה ימית היא תחום של מדעי הטבע החוקר את האורגניזמים בסביבה ימית, מאגמים ועד אוקיינוסים. הדיסציפלינה מתבססת על מיון ענף הביולוגיה לפי בית גידול במקום לפי טקסונומיה. הביולוגיה הימית חוקרת את האורגניזמים עצמם. תחום הדעת העוסק בחקר יחסי הגומלין המערכתיים בין האורגניזמים נקרא אקולוגיה ימית (אנ'). הביולוגיה הימית עוסקת במגוון רב יותר של אורגניזמים מאשר כל תחום אחר בביולוגיה. הימים מכסים מעל 70% משטח כדור הארץ, ובשל עומקם, כמות האורגניזמים בהם גדולה פי 300 מזו שבשטח היבשתי. למרות ההשפעה הגדולה שיש לימים והסביבה הימית על היבשה כמות המחקרים שנעשו עד כה בסביבה הימית קטנה עשרות מונים מאלו שנעשו בסביבה היבשתית. בשנת 1832 ז'אן וילפרו-פאוור בנתה לראשונה אקווריום לצורכי חקר יצורים ימיים. הביולוג הימי משלב עבודה במעבדה עם עבודת שטח הנעשית בצלילה או שיט ופעמים רבות ביולוגים ימיים הם בעלה הכשרה במיומנויות אלה. בתחום הביולוגיה הימית התפתחו שיטות מחקר חדשניות, שנועדו לבצע מחקר מבלי לפגוע בסביבה הרגישה, בעיקר שונית אלמוגים, כגון מחקר המתבסס על אקוסטיקה תת-מימית. יונקים ימיים דגים עופות ימיים זוחלים ימיים חסרי חוליות אצות פלנקטון פיטופלנקטון זואופלנקטון הביולוגיה הימית מבחינה בין מספר בתי גידול ימיים, הנבדלים זה מזה בפרמטרים כגון אור, חום, הרכב כימי (תכולת חמצן, מליחות וכו'), לחץ אטמוספירי ופרמטרים נוספים וכן רגישות פרמטרים אלה לשינויים בסביבות משיקות. השוני בין בתי הגידול מוביל לקיום אוכלוסיות שונות של אורגניזמים. בין בתי הגידול הנחקרים: האזור הפלגי (הים הפתוח), על חלוקותיו לפי עומק שכבת מתח הפנים של פני המים, השכבה הדקיקה הבאה במגע ישיר עם האוויר סביבות חוף ושרטונים שפכי נהרות מדפים יבשתיים מיצרים שוניות אלמוגים "יערות" קלפ קרקעית הים נביעות הידרותרמיות, ובפרט מעשנות שחורות תהומות או מצולות – הבקעים העמוקים כגון תהום מריאנה ב-1968 הקים היינץ שטייניץ מהאוניברסיטה העברית בירושלים את המעבדה לביולוגיה ימית באילת. ב-1986 נבנה על בסיס המעבדה המכון הבין-אוניברסיטאי למדעי הים באילת, בו משתתפות כל האוניברסיטאות בישראל, כמכון מחקר רב תחומי העוסק במדעי הסביבה הימית ובכלל זה בביולוגיה ימית. לימודים לתואר ראשון מתקיימים במרכז האקדמי רופין, במסגרת החוג לביוטכנולוגיה ימית וכן החוג למדעי הים והסביבה הימית, כמו כן, פועלת מגמה לביולוגיה וביוטכנולוגיה ימית באוניברסיטת בן-גוריון במסגרת לימודים לתואר ראשון במחלקה למדעי החיים, הלימודים מתקיימים בשנה הראשונה והשנייה בקמפוס באר שבע של האוניברסיטה ובשנה השלישית בקמפוס אילת של האוניברסיטה. הלימודים כוללים הן קורסים בקמפוסים והן התנסויות פרקטיות בשטח לרבות צלילות וסיורים בחופי הארץ. חוגים ייעודיים לנושא המקיימים לימודים לתואר שני מתקיימים בשלוחת אוניברסיטת בן-גוריון בנגב באילת ובאוניברסיטת חיפה. מדיה וקבצים בנושא ביולוגיה ימית בוויקישיתוף אתר הבית של הביולוגיה הימית ביולוגיה ימית ב-Open directory "שער האוקיינוס" באתר המכון הסמיתסוני מאמרים בנושאי ביולוגיה ימית באתר מט"ח מערכת וואלה! חדשות‏, דו"ח עולמי: "החיים באוקיינוסים על סף הכחדה", באתר וואלה, 21 ביוני 2011 ביולוגיה ימית, באתר אנציקלופדיה בריטניקה (באנגלית) מי-טל גבינג, ים וסביבה – פלישת מינים מהים האדום, 'בין גלים' מאי 2014, עמ' 62. יואב כהן, משחק תפקידים | "כשאני אומרת מה העבודה שלי, חושבים על ג׳ורג׳ מסיינפלד": מה עושה ביולוגית ימית?, באתר TheMarker‏, 7 ביוני 2022 ביולוגיה ימית, דף שער בספרייה הלאומית מתן הסמכה שאינה מוגבלת בזמן להעניק תואר ראשון בביוטכנולוגיה ימית, באתר המועצה להשכלה גבוהה ריאיון עם ד"ר רמי קליין מרצה לביולוגיה ימית על לימודים וקריירה במקצוע